Oruganikyo 2: Orugonjo Orurungi Muno
DORA ensi hanu! Dora nkoku esemiire muno! Dora obunyansi hamu n’emiti, ebimuli hamu n’ebisoro. Nosobora kukomamu enjojo hamu n’entale?
Orugonjo runu orurungi muno ruti rukabaho ruta? Katurole nkoku Ruhanga yatekaniize ensi enu habwaitu.
Okubanza, Ruhanga akakora obunyansi okumera hansi yoona. Hanyuma yahanga emiringo y’ebimera ebike, ebisaka hamu n’emiti. Ebimera binu bikonyera okufoora ensi enu kuzooka kurungi. Baitu bikiraho hali kinu. Ebingi hali binu bituha ebyokulya ebinura mahano.
Hanyumaho, Ruhanga akakora encu okwikara omumaizi n’ebinyonyi okuharrukira omu mwanya. Akakora embwa n’enjangu hamu n’embarasi. Ebisoro ebikooto n’ebitaito. Bisoro ki ebirukwikara haihi n’owanyu? Tikikutusemeza kumanya ngu Ruhanga akahanga ebintu binu byona habwaitu?
Hampero, Ruhanga akakora ekicweka kimu eky’ensi okuba eky’embaganiza. Ekicweka kinu akakyeta orugonjo Adeni. Rukaba ruli rurungi muno. Buli kintu kyona kyali kisemiire muno. Nukwo Ruhanga akaba nagonza ensi yoona kusisana nk’orugonjo orwakaba akozire.
Kyonka cumitiriza hali ekisisani eky’orugonjo runu. Nomanya eki Ruhanga yarozire ngu kibuziremu? Katurole.
Okubanza 1:11-25; 2:8, 9.
Ebikaguzo
- Ruhanga akatekaniza ata ensi okuba amakagaitu?
- Soborra emiringo yoona ey’ebisoro Ruhanga ei yakozire. (Dora ekisisani.)
- Habwaki orugonjo rwa Adeni rwabaire ruli orw’embanganiza muno?
- Ruhanga akaba nagonza ensi enu yoona kufooka ki?
Ebikaguzo ebindi
- Soma Okubanza 1:11-25.
Kiki eki Ruhanga yahangire ha kiro kyakasatu? (Kub. 1:12)
Kiki ekyabaireho ha kiro ky’okuhangwa ekyakana? (Kub. 1:16)
Bisoro bya mulingo ki Ruhanga ebi yakozire ha kiro kyatano na kyamukaga? (Kub. 1:20, 21, 25)
- Soma Okubanza 2:8, 9.
Miti ya mulingo ki ebiri ei Ruhanga yataire mu rugonjo rwa Adeni, kandi ekaba n’ekikirra ki?
lug_Latn lug_Latn lug_Latn lug_Latn lug_Latn lug_Latn cjk_Latn kmb_Latn lug_Latn lug_Latn run_Latn lug_Latn kmb_Latn run_Latn kin_Latn lug_Latn lug_Latn kin_Latn kin_Latn lug_Latn